RO
20.2.2023
Jurnalul Oficial al Uniunii Europene
C 63/3
Părțile din procedura principală Reclamant: X Pârât: Udlændingenævnet
Dispozitivul Articolul 13 din Decizia nr.
1/80 a Consiliului de asociere din 19 septembrie 1980 privind dezvoltarea asocierii dintre Comunitatea Economică Europeană și Turcia trebuie interpretat în sensul că o legislație națională, introdusă după intrarea în vigoare a acestei decizii în statul membru în cauză, care condiționează reîntregirea familiei între un lucrător turc cu reședința legală în acest stat membru și soțul său de promovarea de către acest lucrător a unui examen care atestă un anumit nivel de cunoaștere a limbii oficiale a statului membru respectiv, constituie o „nouă restricție”, în sensul acestei dispoziții.
O asemenea restricție nu poate fi justificată de obiectivul care constă în garantarea unei integrări reușite a acestui soț, din moment ce această legislație nu permite autorităților competente să țină seama nici de capacitățile de integrare proprii acestuia din urmă, nici de alți factori, în afară de promovarea unui atare examen, care să ateste integrarea efectivă a lucrătorului respectiv în statul membru în cauză și, prin urmare, capacitatea sa de a-și ajuta soțul să se integreze în acesta.
(1)
JO C 278, 12.7.2021.
Hotărârea Curții (Camera a șasea) din 22 decembrie 2022 – Universität Koblenz-Landau/Agenția Executivă Europeană pentru Educație și Cultură (EACEA) (Cauza C-288/21 P) (1) [Recurs – Clauză compromisorie – Programe Tempus IV – Convenții de subvenționare Ecesis, Diusas și Deque – Nereguli sistemice și recurente – Cerere de rambursare integrală a sumelor plătite – Dreptul de a fi ascultat – Principiul proporționalității – Principiul protecției încrederii legitime – Cerere de redeschidere a fazei orale a procedurii în primă instanță – Articolul 113 alineatul (2) litera (c) din Regulamentul de procedură al Tribunalului] (2023/C 63/04) Limba de procedură: germana Părțile Recurentă: Universität Koblenz-Landau (reprezentanți: R. Di Prato și C. von der Lühe, Rechtsanwälte) Cealaltă parte din procedură: Agenția Executivă Europeană pentru Educație și Cultură (EACEA) (reprezentanți: H. Monet și N. Sbrilli, agenți, asistați de R. van der Hout, advocaat, și de C. Wagner, Rechtsanwalt)
Dispozitivul 1) Respinge recursul.
2) Obligă Universität Koblenz-Landau la plata cheltuielilor de judecată.
(1)
JO C 278, 12.7.2021.